Мађарска је 1. јула 1941. ступила у рат против Совјетског Савеза. Миклош Хорти је сменио Бардошија и за премијера поставио Миклоша Калаија (-{Kállay Miklós}-), који је и даље подржавао Немачку, али је такође започео и преговоре са савезницима. У бици код Стаљинграда мађарска војска је доживела тежак пораз. Свестан мађарског приближавања савезницима, Хитлер је у марту 1944. окупирао Мађарску. Нови премијер, Деме Стојај, био је пронацистички настројен. Као последица тога из Мађарске је депоровано 437.402 Јевреја. У августу Хорти је поставио новог премијера, антифашисту, Гезу Лакатоша. (-{Lakatos Géza}-), који је зауставио депортацију мађарских држављана.